**LESTIJÄRVEN KUNTA 30.10.2017**

**Lestintie 39**

**69440 LESTIJÄRVI**

**Puh: 06-8889111, fax 06-8637115**

**lestijarven.kunta@lestijarvi.fi**

Keski-Pohjanmaan sosiaali- ja terveyspalvelukuntayhtymä Soite
Yhtymähallitus, toimitusjohtaja ja johtavat viranhaltijat

**VUODEN 2018 TOIMINNALLISET MUUTOKSET LESTIJÄRVELLÄ SEKÄ LESTIJOKILAAKSOOSA JA PERHONJOKILAAKSOSSA**

Lestijärven kunnahallitus tukee Kannuksen kaupungihallituksen 20.10.2017 ja Vetelin kunnanhallituksen 23.10.2017 antamia lausuntoja koskien vuoden 2018 toiminnalisia muutoksia.

Lisäksi Lestijärven kunnanhallitus haluaa todeta seuraavaa:

Ensinnä vuodeosastojen toiminnasta:

\*Kaikesta toiminnasta on saanut sellaisen vaikutelman, että Perhojokilaakson ja Lestijokilaakson vuodeosastoja ollaan ajamassa pikkuhiljaa alas. Samaan aikaan Kokkolaan rakennetaan uusia vuodepaikkoja keskussairaalan yhteyteen. Onko tämä koko maakunnan kannalta järkevää, että kaikki paikat keskitetään Kokkolaan. Olisi hyvä, jos meillä kummassakin jokilaaksossa säilyisi vuodeosastopaikkoja palvelemassa myös reuna-alueiden asukkaita.

Toisena tehostetuista palveluasunnoista / Kotipirtti:

\*Lestijärvellä Kotipirtti on rakennettu 24 paikkaiseksi, joista kaksi (2) oli ns. intervallipaikkoja ja loput 22 paikkaa tehostettuja palveluasuntoja. Nyttemmin SOITEn aloitettua toimintansa tämän vuoden 2017 alussa muutettiin yksipuoleisella SOITEn ilmoituksella kuusi (6) paikka ns. senioriasunnoiksi ja loput 18 paikkaa säilyi tehostettuina palveluasuntoina. Perusteluksi muutokselle kerrottiin, että tilastojen mukaan Lestijärvellä on liikaa väestömäärään suhteutettuna tehostettuja palveluasuntoja. Tosiasiassa asukkaiden asunnoista voitiin muuttaa vain neljän (4) asunto senioriasunnoksi. Kerrotun mukaan luontaisen poistuman kautta tullaan muuttamaan vielä kaksi (2) asuntoa lisää, jotta saataisiin tuo tavoite täyteen eli kuusi (6) asuntoa. Näistä senioriasunnoista yksi (1) on ollut tyhjillään usemamman kuukauden, koska asukasta ei ole saatu.Tästä kaikesta on ollut seurauksena se, että lestiläisiä vanhuksia on sijoitettuna tehostettuun palveluasumiseen mm. Halsualle, Toholammille, Veteliin ja Reisjärvelle.

Lestijärven kunnanhallitus edellyttää, että senioriasunnoiksi muutetut asunnot kuusi (6) asuntoa palautetaan alkuperäiseen käyttöön eli tehostettuun palveluasumiseen neljä (4) ja intervallipaikoiksi kaksi (2) eli tämän jälkeen Kotipirtissä olisi alkuperäinen tilanne 22 paikkaa tehostettuja palveluasuntoja ja kaksi (2) ns. intervallipaikkoja. Lestijärven kunnanhallituksen tahto on, että lestiläiset vanhukset hoidetaan ensisijaisesti Lestijärvellä.

Yhteenvetona Lestijärven kunnanhallitus edellyttää, että SOITEn hoidon ja hoivan palveluissa selvitetään ensin, miten jo vuonna 2017 toteutetut paikkavähennykset vaikuttavat ja miten aloitettu kotisairaalatoiminta palvelee. Lisäksi Lestijärven kunnanhallitus edellyttää, että hoidon ja hoivan osastopaikkojen suunnittelun tulee olla pitkäjänteistä ainakin vuoteen 2020 saakka ulottuvaa. Mikä on tavoiteltu tilanne, kun SOTE-palvelut siirtyvät maakunnalle.

Lestijärven kunta

Esko Ahonen Jarmo Kanninen

kunnanjohtaja toimistosihteeri